section_heading: Puppetmon
paragraph_text: Pupptemon je drugi suparnik Izabrane djece i njihovih Digimona. Iako na Mega levelu, poprilično je malen zbog čega mnogi podcjenjuju njegove sposobnosti (npr. MetalEtemon), no zapravo je iznimno snažan. Izrazito je infantilan i u većini se situacija ponaša kao neodgojeno derište. Sve uvijek mora biti kako on hoće, a ako tako ne bude, tražit će osvetu ili će bijesno nasrnuti na nedužne žrtve (npr. Cherrymon). Ujedno je i iznimno egoističan i smatra da je savršen, dok je zapravo usamljen i nesiguran, te je u konstantnoj potrazi za prijateljem. Upravo ga njegova infatilnost košta života, te ga na kraju ubije Mattov MetalGarurumon.